钦定古今图书集成/明伦汇编/氏族典/第063卷 > 《廖用贤尚友录》 > 胥童
## 钦定古今图书集成/明伦汇编/氏族典/第063卷 > 《廖用贤尚友录》 > 胥童

按《左传》成公十七年，晋厉公侈多外嬖，反自鄢陵，欲
尽去群大夫而立其左右胥童。以胥克之废也，怨郤
氏而嬖于厉公。厉公将作难，胥童曰：“必先三郤。”公曰：
“然。”长鱼矫以戈杀驹伯、苦成叔温季尸诸朝。胥童以
甲劫栾书、中行偃于朝。矫曰：“不杀二子，忧必及君。”公
曰：“一朝而尸三卿，余不忍益也。”使辞于二子曰：“寡人
有讨于郤氏，郤氏既伏其辜矣。大夫无辱，其复职位！”
皆再拜稽首乃归。闰月乙卯晦，栾书、中行偃杀胥童。